|  |  |
| --- | --- |
| Neuropsykologisk afdeling  Den: 18.03.2018  Referent: Hemela |  |

**ENKELTYDELSER – HJÆLP I SÆRLIGE TILFÆLDE**

**Søges i Borgerservice i bopælskommune eller på** [**www.borger.dk**](http://www.borger.dk)

**Jf. Lov om aktiv Socialpolitik**

**§ 81.** Kommunen kan yde hjælp til rimeligt begrundede enkeltudgifter til en person, som har været ude for ændringer i sine forhold, hvis den pågældendes egen afholdelse af udgifterne i afgørende grad vil vanskeliggøre den pågældendes og familiens muligheder for at klare sig selv i fremtiden. Hjælpen kan normalt kun ydes, hvis udgiften er opstået som følge af behov, der ikke har kunnet forudses. Kommunen kan dog efter en konkret vurdering undtagelsesvis yde hjælp til en udgift, der har kunnet forudses, hvis afholdelsen af udgiften er af helt afgørende betydning for den pågældendes eller familiens livsførelse.

**Midlertidig huslejehjælp**

**§ 81 a.** Kommunen kan yde hjælp til rimeligt begrundede midlertidige huslejeudgifter til en person, der er udsættelsestruet på grund af huslejerestancer, hvis det på sigt kan forebygge, at personen udsættes af boligen. Kommunen kan stille betingelser for hjælpen, så personen skal indgå en administrationsaftale, medvirke til fastsættelse af en plan for flytning til en mere passende bolig eller deltage i gældsrådgivning el.lign.

Kommunen skal særlig rette hjælpen til børnefamilier og socialt udsatte borgere.

**Sygebehandling m.v.**

**§ 82.** Kommunen kan yde hjælp til udgifter til sygebehandling, medicin, tandbehandling eller lignende, der ikke kan dækkes efter anden lovgivning, hvis ansøgeren ikke har økonomisk mulighed for at betale udgifterne. Der kan kun ydes hjælp, hvis behandlingen er **nødvendig og helbredsmæssigt velbegrundet**. Der kan kun undtagelsesvis ydes hjælp til udgifter til behandling uden for det offentlige behandlingssystem. Dette forudsætter, at der ikke er behandlingsmuligheder inden for det offentlige behandlingssystem, og at behandlingen i hvert enkelt tilfælde er lægeligt velbegrundet.

Patientvejleder/

Henriette Larsen